C 452/52
LT
Europos Sąjungos oficialusis leidinys
2022 11 29
3.5.
Specialios produkto registruotu pavadinimu pjaustymo, trynimo, pakavimo ir kt. taisyklės Kaip ir daugeliui kitų šviežių pieno produktų, neturinčių plutos ir kurių 100 proc. yra valgoma, pagamintai SKVN „Ricotta di Bufala Campana“ kyla taršos pavojus, tad dėl aplinkoje padidėjusio mikrobų kiekio produkto galutiniu rikotos nuvarvinimo etapu produkto paviršius gali užsiteršti ir produktas gali sugesti.
Kadangi SKVN „Ricotta di Bufala Campana“ yra šviežias produktas, jis nenokinamas.
Todėl per visą jo laikymo trukmę turi būti vengiama mikrobų dauginimosi.
Kad produktas nesugestų, būtina jį pakuoti tik patvirtintos gamybos įmonės patalpose.
„SKVN „Ricotta di Bufala Campana“ turi būti įvyniojama į popierių ir pakuojama į uždarą maistui tinkamą plastiko ar kitokią maisto pakuotę terminio arba vakuuminio užsandarinimo būdu.
Jei šis produktas parduodamas naudoti kaip sudedamoji perdirbtų produktų dalis, leidžiama naudoti iki 40 kg sveriančias pakuotes.
3.6.
Specialios produkto registruotu pavadinimu ženklinimo etiketėmis taisyklės Etiketėje ant pakuotės turi būti nurodomas pavadinimo logotipas, ES grafinis simbolis ir įstatymais nustatyti duomenys, be to, spausdintinėmis aiškiomis ir įskaitomomis raidėmis nurodomas užrašas „fresca“ arba „fresca omogeneizzata“.
Šie užrašai 50 proc. mažesniais rašmenimis nei pavadinimo „Ricotta di Bufala Campana“ rašmenys nurodomi tiesiai po minėtu pavadinimu.
Kitus nenurodytus užrašus, pavyzdžiui, „fine“ (puikus), „scelto“ (pasirinkimas), „extra“ (aukščiausios rūšies), „selezionato“ (rinktinis), „superiore“ (aukštesnės kokybės), „genuino“ (tikras) ar kitus giriamojo pobūdžio būdvardžius naudoti draudžiama.
Tačiau leidžiama nurodyti privačių prekių ženklų pavadinimus, su sąlyga, kad jie nėra giriamojo pobūdžio ir neklaidina pirkėjų, taip pat kaip ir kitas neklaidinančias, dokumentais patvirtintas ir galiojančiais įstatymais leidžiamas naudoti nuorodas.
Užrašas „Ricotta di Bufala Campana DOP“ nurodomas italų kalba.
Pavadinimo logotipą suteikia už SKVN apsaugą atsakinga, Žemės ūkio, maisto ir miškų politikos ministerijos įgaliota, kontrolės institucija.
Pavadinimo logotipą sudaro trispalvis ratu einantis kaspinas, supantis buivolės galvos kontūrą.
Jį supa užrašas „RICOTTA DI BUFALA CAMPANA“ didžiosiomis spausdintinėmis raidėmis.
4.
Glaustas geografinės vietovės apibūdinimas Į SKVN „Ricotta di Bufala Campana“ gamybos vietovę patenka dalis administracinės Kampanijos, Lacijaus, Apulijos ir Molizės regionų teritorijos, kaip nurodoma toliau.
Kampanijoje esanti gamybos vietovė – teritorija, daugiausia išsidėsčiusi Gariljano ir Volturno upių baseinuose ir tarp Selės lygumos bei Cilento zonos (palei pakrantę ir slėniuose).
Lacijuje esanti gamybos zona daugiausia išsidėsčiusi vietovėje tarp Amaseno slėnio ir greta jo esančios Pontinijos lygumos.
Apulijoje esanti gamybos vietovė – Fodžos provincijoje greta Gargano kyšulio esančių lygumų ir kalvų suformuota juosta.
Molizėje gamybos vietovė yra tik Venafro komuna, visai neseniai priskirta administruoti Molizei.
Ji visada priklausė garsiajam Lavoro kraštui, apimančiam visą dabartinę Kazertos provinciją.
Senovėje, kai Neapolio karalystė buvo valdoma Burbonų, tai buvo garsi šios karalystės medžioklės vieta.
5.
Ryšys su geografine vietove 4 punkte glaustai apibūdintų teritorijų orografinės ir dirvos ypatybės buvo pagrindinė priežastis, dėl kurios šiose vietovėse išpopuliarėjo buivolų auginimas.
Dėl kūno sandaros ypatybių buivolai gali ištverti tipines nepalankias aplinkos sąlygas ir yra tinkami auginti vietovėse su Viduržemio regionui būdingu makroklimatu.
Dėl lygumų, kurių dirvožemis sudarytas iš sąnašinių ir (arba) pirmiau buvusių pelkėtų sluoksnių, ir kalvotų vietovių, kurių dirvožemiai